06.09.2015.

**SAOPŠTENJE ZA MEDIJE**

**Incident na jednom biračkom mjestu u Fojnici**

Na biračkom mjestu broj 114A011 u Domu kulture u Bakovićima predsjednik biračkog odbora je otvoreno agitovao na birače da glasaju za jednog od kandidata na današnjim prijevremenim izborima za načelnika Fojnice. O ovome su izvjestili posmatrači Koalicije ''Pod lupom'', a reagovala je i lokalna izborna komisija. Posmatrač Koalicije je uložio primjedbu u zapisnik o radu biračkog odbora.

Glasanje na većini preostalih biračkih mjesta protiče bez većih smetnji, uz nekoliko uočenih nepravilnosti. Zabrinjava podatak da su na 10 od ukupno 18 posmatranih biračkih mjesta zabilježeni slučajevi tzv. porodičnog glasanja. Na 3 biračka mjesta je zabilježen bar jedan slučaj da jedna osoba pruža pomoć većem broju birača pri glasanju.

Mobilni tim Koalicije je do sada obišao i izvjestio o stanju neposredno ispred 12 biračkih mjesta. Nisu zabilježeni slučajevi kršenja izbornog procesa u neposrednoj blizini biračkih mjesta.

Koalicija poziva građane i građanke ove opštine da izađu na izbore. Biračka mjesta se zatvaraju u 19:00 sati. Građani i građanke Fojnice sve uočene nepravilnosti mogu prijaviti na broj telefona 060 322 6410.

Podsjećamo da Koalicija Pod lupom sljedeće saopštenje za javnost o toku glasanja, zatvaranju biračkih mjesta, procesu brojanja glasova i rezultatima, te mogućim kritičnim situacijama na biračkim mjestima planira izdati u 22:00 sata.